Петър Пармаков
Капитан Петър Николов Пармаков е български революционер, роден в сливенското село Градец.

Майка му Станка и баща му Никола Жейнов – Алтъпармака, го дават да се изучи в доброто, благодарение на учителя Димитър Русков, местно училище. Изучил се до трети клас на тамошното училище, Петър Пармаков, по волята на родителите си напустнал през 1863 г. Градец и отишел овчар в Добруджа, на бащината си къшла в селото Малък Гаргалък, Кюстендженско. Овчарувал той три години. После след това пак се върнал в Градец, но не следвал там, а отишъл в Котел. Тук той бил на квартира у свако си, даскал Вълйо Бандата. Слъд година и повече той напустнал котленското училище, понеже е нямало за какво да следва там, и заминал за Тулча. Тук постжпил в местното училище и във временния му пансион. Учителиге му били Сава Доброплодни и Тодор Икономов.

През 1870 г. заминава за Цариград, след това отива и в Одеса. Там през 1875 г. завършва Одеското военно училище и се записва на служба в Руската армия, по-късно я напуска. През 1876 г. вече е в Браила и се включва в дейността на БРЦК. След това се връща в България и участва в подготовката на Априлското въстание. Действа в Търновския революционен окръг, като на 28 април 1876 г. е определен за военен командир на четата на поп Харитон, а на 2 май 1876 г. поема и командването. Умира в бой с турските войски на 7 май 1876 край Дряновския манастир.

Източници 

Участници в Априлското въстание
Хора от област Сливен